গাইবান্ধা সংবাদদাতা : গাইবান্ধার সাদুল্যাপুর উপজেলার ঢাকা-রংপুর মহাসড়কের ধাপেরহাট এলাকায় একবারপুর নামক স্থানে গত ২০ জানুয়ারি বৃহস্পতিবার ভোরে ঘন কুয়াশার কারণে সড়ক দুর্ঘটনায় ১০ জন বাসযাত্রী নিহত এবং কমপক্ষে ৫০ জন আহত হয়েছে। পুলিশ ও প্রত্যক্ষদর্শীরা জানায়, ভোরে রংপুর থেকে ছেড়ে আসা আলিফ  এন্টারপ্রাইজ নামের একটি যাত্রীবাহী বাস ঢাকা-রংপুর মহাসড়কের একবারপুর নামক স্থানে হঠাৎ করে বিকল হয়। এ সময় পেছন থেকে আসা আর দুটি বাস সামনে বিকল হওয়া আলিফ এন্টারপ্রাইজ নামের বাসটিকে ধাক্কা দেয়।